CELEX: 32004R1845
Language: sl
Date: 2004-10-22 00:00:00
Title: Uredba Komisije (ES) št. 1845/2004 z dne 22. oktobra 2004 o dopolnitvi Priloge k Uredbi (ES) št. 2400/96 o vnosu nekaterih imen v „Register zaščitenih označb porekla in zaščitenih geografskih oznak“ (Tergeste, Lucca, Miele della Lunigiana in Άγιος Ματθαίος Κέρκυρας (Agios Mathaios Kerkyras))

23.10.2004   
            
            
               SL
            
            
               Uradni list Evropske unije
            
            
               L 322/14
            
         
      UREDBA KOMISIJE (ES) št. 1845/2004
   z dne 22. oktobra 2004
   o dopolnitvi Priloge k Uredbi (ES) št. 2400/96 o vnosu nekaterih imen v „Register zaščitenih označb porekla in zaščitenih geografskih oznak“ (Tergeste, Lucca, Miele della Lunigiana in Άγιος Ματθαίος Κέρκυρας (Agios Mathaios Kerkyras))
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske proizvode in živila (1) in zlasti člena 6(3) in (4) Uredbe,
   ob upoštevanju naslednjega:
   
               (1)
            
            
               V skladu s členom 5 Uredbe (EGS) št. 2081/92 je Italija predložila Komisiji tri zahtevke za vnos imen v register označb porekla za imena „Tergeste“, „Miele della Lunigiana“ in „Lucca“; Grčija je predložila Komisiji en zahtevek za vnos imena v register geografskih oznak za ime „Άγιος Ματθαίος Κέρκυρας“ (Agios Mathaios Kerkyras).
            
         
               (2)
            
            
               V skladu s členom 6(1) navedene uredbe je bilo ugotovljeno, da so v skladu s to uredbo, zlasti ker vsebujejo vse elemente iz člena 4.
            
         
               (3)
            
            
               V smislu člena 7 Uredbe (EGS) št. 2081/92 ni bila Komisiji poslana nobena izjava o ugovoru po objavi imen iz Priloge k tej uredbi v Uradnem listu Evropske unije
                   (2).
            
         
               (4)
            
            
               Zaradi tega se ta imena lahko vpišejo v „Register zaščitenih označb porekla in zaščitenih geografskih oznak“ in so zato zaščitena na nivoju Skupnosti kot zaščitena označba porekla ali zaščitena geografska oznaka.
            
         
               (5)
            
            
               Priloga k tej uredbi dopolnjuje Prilogo k Uredbi Komisije (ES) št. 2400/96 (3) –
            
         SPREJELA NASLEDNJO UREDBO:
   Člen 1
   Priloga k Uredbi (ES) št. 2400/96 je dopolnjena z imeni, ki so v Prilogi k tej uredbi, in ta imena so vpisana kot zaščitena označba porekla (ZOP) ali zaščitena geografska oznaka (ZGO) v „Registru zaščitenih označb porekla in zaščitenih geografskih oznak“, kakor jih predvideva člen 6(3) Uredbe (EGS) št. 2081/92.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. oktobra 2004
      
         
            Za Komisijo
         
         Franz FISCHLER
         
         
            Član Komisije
         
      
   
   
      (1)  UL L 208, 24.7.1992, str. 1. Uredba, kakor je bila nazadnje spremenjena z Uredbo Komisije (ES) št. 1215/2004 (UL L 232, 1.7.2004, str. 21).
   
      (2)  UL C 303, 13.12.2003 (Tergeste).
   
      UL C 321, 31.12.2003, str. 39 (Miele della Lunigiana).
   
      UL C 321, 31.12.2003, str. 45 (Lucca).
   
      UL C 321, 31.12.2003, str. 43 (Agios Mathaios Kerkyras).
   
      (3)  UL L 327, 18.12.1996, str. 11. Uredba, kakor je bila nazadnje spremenjena z Uredbo (ES) št. 1486/2004 (UL L 273, 21.8.2004, str. 9).
   
      PRILOGA
      PROIZVODI IZ PRILOGE I K POGODBI, NAMENJENI ZA PREHRANO LJUDI
      Maščobe (maslo, margarina, olja itd.)
      ITALIJA
      Tergeste (ZOP)
      Lucca (ZOP)
      GRČIJA
      Agios Mathaios Kerkyras (ZGO)
      Drugi proizvodi živalskega porekla (jajca, med, različni mlečni proizvodi razen masla itd.)
      ITALIJA
      Miele della Lunigiana (ZOP).